Raġel miet wara li terremot li rreġistra 5.8 fuq l-iskala Richter, laqat il-gżira Griega ta' Kreta. Skont l-awtoritajiet Griegi, ir-raġel miet wara li koppla ta' knisja li kienet qiegħda tiġi renovata, ċediet u waqgħet fuqu. L-inċident seħħ fil-belt ta' Arkalochori. Minħabba t-terremot, li oriġina 23 kilometru bogħod minn Arvi, fix-Xlokk ta' Kreta, numru ta' tfal kellhom jevakwaw mill-klassijiet tagħhom u jinġabru fil-bitħa tal-iskola tagħhom. F'xi każijiet oħra, tfal tal-iskola ntbagħtu fil-pjazza tar-raħal tagħhom. Is-sindku ta' Heraklion, Vassilis Lambrinos, qal lil stazzjon tat-televiżjoni Grieg li ma kien hemm l-ebda rapport ta' nies li weġġgħu jew ta' ħsarat kbar fil-bini f'din il-belt. Lambrinos qal ukoll li l-iskejjel kollha fil-belt ġew evakwati biex l-awtoritajiet jaraw kienx hemm aktar ħsarat. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ae9189798a_rand.td-a-rec-img{text-align:left}.td_uid_3_615ae9189798a_rand.td-a-rec-img img{margin:0 auto 0 0}